rejauldu/bengali-wikipedia huggingface dataset:
উহুদের যুদ্ধ ইসলামের ইতিহাসে অন্যতম গুরুত্বপূর্ণ সামরিক ঘটনা। বদরের যুদ্ধের পরের বছর এই যুদ্ধ সংঘটিত হয় । বদরের যুদ্ধে পরাজয়ের প্রতিশোধ হিসেবে কুরাইশরা মদীনা আক্রমণ করতে আসে। ফলে এই যুদ্ধের সূত্রপাত। ইসলামের প্রাথমিক যুগের হিজরি তৃতীয় সালে মদিনার তিন মাইল উত্তর-পূর্বে উহুদ নামক একটি পাহাড়ে নিকটস্থ কঙ্করময় প্রান্তরে এই যুদ্ধ সংঘটিত হয়। বদর যুদ্ধে পরাজয়ের প্রতিশোধ গ্রহণ এবং একই সঙ্গে ইসলাম ধর্মকে অঙ্কুরেই বিনাশ করার উদ্দেশ্য নিয়ে মক্কার তিন হাজার যোদ্ধা মদিনা অভিমুখে অভিযান করে। প্রথমাবস্থায় মুসলিম বাহিনীর বিজয় লাভের লক্ষণ দেখা যায়। বিজয়ের আভাস দেকে কিছু সংখ্যক যোদ্ধা অসতর্ক হয়ে পড়লে বিপর্যয় নেমে আসে। তাঁদের নেতা মুহাম্মাদ (সা.) নির্দেশ ভুলে গিয়ে মুসলমান তীরন্দজগণ নিদির্ষ্ট স্থান পরিত্যাগ করে অন্যত্র চলে যাওয়ায় ঐ স্থান অরক্ষিত হয়ে পড়ে এবং এই সযোগে মক্কায় যোদ্ধাগণ পিছন দিক থেকে মুসলিম বাহিনীকে আক্রমণের সুযোগ পেয়ে যায়। ফলে মুসলিম বাহিনী অতর্কিতে বিপর্যস্ত অবস্থায় পড়ে। রক্তক্ষয়ী সংঘর্ষে ফলশ্রুতিতে হামজা(রা.) সহ প্রায় সত্তর জন মুসলমান শহীদ হন। মুহাম্মদ (সা.), আবুবকর (রা.) ও উমর (রা.) আহত হন। মুহাম্মাদ (সা.) একটি দাঁত ভেঙে যায়। মুসলমানদের বিপুল ক্ষয়ক্ষতি হয়। তবে তাঁরা আত্মরক্ষা করতে সমর্থ হয়। তাঁরা বীরত্বের সঙ্গে প্রতিরোধ করায় শত্রুপক্ষ মক্কায় ফিরে যেতে বাধ্য হয়।      আরও জানুন...</center>
স্প্রিং ব্রেকিন' একটি চলমান পেশাদার কুস্তি টেলিভিশন বিশেষ অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করছে;https://prowrestling.net/site/2024/04/23/nxt-tv-results-4-23-moores-review-of-spring-breakin-night-one-with-ilja-dragunov-vs-trick-williams-for-the-nxt-championship-roxanne-perez-vs-lyra-valkyria-vs-tatum-paxley-for-the-nxt-w/ এটি মূলত ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটির বিশেষ পর্ব হিসেবে সরাসরি সম্প্রচার করা হচ্ছে। এটি স্প্রিং ব্রেকিন' কালানুক্রমিকের অধীনে প্রচারিত তৃতীয় অনুষ্ঠান। এই অনুষ্ঠানটি ২০২৪ সালের ২৩ ও ৩০শে এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হচ্ছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটির পূর্ববর্তী পর্বগুলোতে প্রদর্শন করা হয়েছে।  পটভূমি স্প্রিং ব্রেকিন' হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। ২০২২ সালের ৩রা মে তারিখে প্রথমবারের মতো স্প্রিং ব্রেকিন' অনুষ্ঠিত হয়েছে।  ২০২৪ সালের এই অনুষ্ঠানটি স্প্রিং ব্রেকিন' কালানুক্রমিকের তৃতীয় অনুষ্ঠান, যা ২৩ ও ৩০শে এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটির বিশেষ পর্ব হিসেবে মার্কিন যুক্তরাষ্ট্রে ইউএসএ নেটওয়ার্কে সরাসরি সম্প্রচার করা হচ্ছে।  তথ্যসূত্র  বহিঃসংযোগ     ২০২৪ স্প্রিং ব্রেকিন' বিষয়শ্রেণী:এপ্রিল ২০২৪-এ মার্কিন যুক্তরাষ্ট্রে ঘটনা বিষয়শ্রেণী:২০২৪-এ ফ্লোরিডা বিষয়শ্রেণী:ফ্লোরিডায় ঘটনা বিষয়শ্রেণী:অরল্যান্ডোতে পেশাদার কুস্তি
গোলাম ফাতিমা (আনু. জুলাই ১৯১২Various UK newspaper reports, e.g. Western Mail, 12 August 1933, coinciding with her British Championship title win in August 1933, give her age as 21 years and 1 month. - ?, উ. আনু. ১৯৯০), প্রায়শই 'মিস ফাতিমা' নামে পরিচিত, একজন ব্রিটিশ-ভারতীয় মহিলা দাবা মাস্টার ছিলেন।  গোলাম ফাতিমাShip's Passenger List for the Moldavia, 29 December 1933, gives her name as 'Ghulam Fatima' though the latter name is misspelt as 'Fatims'. ১৯৩৩ সালে হেস্টিংসে ব্রিটিশ মহিলা দাবা চ্যাম্পিয়নশিপ জিতেছিলেনDavid Hooper and Kenneth Whyld, The Oxford Companion to Chess (2nd ed. 1992), Oxford University Press, p. 402. .Philip W. Sergeant, A Century of British Chess, David McKay, 1934, pp. 281, 338. তার প্রথম আনুষ্ঠানিক প্রতিযোগিতা ছিল লন্ডনে ১৯৩২ সালে ব্রিটিশ মহিলা দাবা চ্যাম্পিয়নশিপ, যাতে তিনি ৬ষ্ঠ স্থান অর্জন করেন (এডিথ মিশেল জিতেছিলেন)। তিনি স্যার উমর হায়াত খানের পরিবারের সদস্য ছিলেন। ১৯২৯, ১৯৩২ এবং ১৯৩৩ সালে ব্রিটিশ পুরুষদের দাবা চ্যাম্পিয়ন ছিলেন স্যার উমর হায়াত খানের সেবক মীর সুলতান খান। এডওয়ার্ড উইন্টারের মতে, "মিস ফাতিমা ১৯ সেপ্টেম্বর ১৯৯০ সালে যুক্তরাজ্যের চ্যানেল ৪ দ্বারা সম্প্রচারিত বান্দুং লিমিটেড টেলিভিশন প্রোডাকশন দ্য সুলতান অফ চেস- এ সুলতান খান সম্পর্কে সাক্ষাৎকার নিয়েছিলেন। তিনি উল্লেখ করেছিলেন যে, তিনি রানী মেরি, পঞ্চম জর্জের স্ত্রীকে কিছু দাবার নির্দেশনা দিয়েছিলেন।"   তথ্যসূত্র    বহিঃসংযোগ   Edward Winter, Chess Note 6201: Miss Fatima  Edward Winter, Chess Note 6208: Miss Fatima (C.N. 6201) BritBase - List of all British Chess Champions from 1904 to present BritBase - 1933 British Chess Championship    বিষয়শ্রেণী:মৃত্যুর সাল অনুপস্থিত বিষয়শ্রেণী:১৯১০-এর দশকে জন্ম বিষয়শ্রেণী:পাকিস্তানি দাবাড়ু বিষয়শ্রেণী:পাকিস্তানি নারী দাবাড়ু বিষয়শ্রেণী:ব্রিটিশ দাবাড়ু বিষয়শ্রেণী:ব্রিটিশ নারী দাবাড়ু
বুদ্ধবংশ হল একটি বৌদ্ধ ধর্মগ্রন্থ তথা সন্তজীবনী। এই গ্রন্থে গৌতম বুদ্ধ ও চব্বিশ জন পূর্বতন বুদ্ধের  (যাঁরা গৌতম বুদ্ধের বুদ্ধত্ব অর্জনের ভবিষ্যদ্বাণী করেছিলেন) জীবনী বর্ণিত হয়েছে। এই গ্রন্থটি সুত্ত পিটকের পঞ্চম তথা শেষ বিভাগ খুদ্দক নিকায়ের চতুর্দশ গ্রন্থ। সুত্ত পিটক হল ত্রপিটক বা থেরবাদ বৌদ্ধধর্মের পালি আনুশাসনিক গ্রন্থাবলির তিনটি "পিটক" বা বিভাগের অন্যতম।  অধিকাংশ বিশেষজ্ঞের মতে, অপদান ও চরিয়াপিটকের মতো বুদ্ধবংশ খ্রিস্টপূর্ব দ্বিতীয় ও প্রথম শতাব্দীতে রচিত হয়। সেই কারণে এটি পালি আনুশাসনিক ধর্মগ্রন্থাবলির মধ্যে পরে যুক্ত হয়েছিল।A textual and Historical Analysis of the Khuddaka Nikaya – Oliver Abeynayake Ph. D. , Colombo,  First Edition – 1984, p. 113. থাম্ব|বুদ্ধবংশ গ্রন্থের প্রচ্ছদ   বিষয়বস্তু প্রথম অধ্যায়ে রয়েছে কীভাবে গৌতম বুদ্ধ তার অভিজ্ঞান বা অতিপ্রাকৃত জ্ঞান বর্ণনা করার জন্য আকাশে একটি রত্নময় পথ সৃষ্টি করলেন। তা দেখে সারিপুত্ত বুদ্ধকে জিজ্ঞাসা করলেন:  "হে মহানায়ক! হে নরশ্রেষ্ঠ! আপনার কি ইচ্ছা? হে প্রাজ্ঞ! কখন আপনি আপনার পরম বোধি জাগ্রত করেছিলেন?... হে প্রাজ্ঞ! হে বিশ্বনায়ক! আপনার দশ পরিপূর্ণতা কিরূপ? উচ্চতর পরিপূর্ণতা কীভাবে অর্জন করা যায়? কীভাবে সর্বোচ পরিপূর্ণতা অর্জন করা যায়?" তার উত্তরে বুদ্ধ বুদ্ধবংশের পরবর্তী অংশ বর্ণনা করলেন।  দ্বিতীয় অধ্যায়ে গৌতম বুদ্ধ বলছেন, কীভাবে অনেক আগের এক জন্মে সুমেধ বুদ্ধ নামে তিনি তৎকালীন দীপঙ্কর বুদ্ধের এক ভবিষ্যদ্বাণী শুনেছিলেন যে, "পরবর্তী যুগে শাক্যমুনি নামে তিনি এক বুদ্ধ হবেন।" এবং তাকে দশ পরিপূর্ণতা অনুশীলন করতে হবে।  তৃতীয় থেকে ২৬তম অধ্যায়ে চব্বিশজন জন্য ঐতিহাসিক বুদ্ধের কাহিনি রয়েছে। এঁরা গৌতম বুদ্ধের আগে জন্মগ্রহণ করেছিলেন এবং পূর্বজন্মে গৌতম বুদ্ধ বোধি অর্জনের জন্য কি কি করেছিলেন তাও এই অধ্যায়গুলিতে পাওয়া যায়।  ২৭তম অধ্যায়ে গৌতম বুদ্ধের জীবনী বর্ণিত হয়েছে।  ২৮তম অধ্যায়ে দীপঙ্করের পূর্ববর্তী তিন বুদ্ধ এবং ভবিষ্যৎ বুদ্ধ মৈত্রেয়ের কথা আছে।  ২৯তম অধ্যায়ে বুদ্ধের মৃত্যুর পর তার দেহাবশেষ বণ্টনের কথা রয়েছে। অনুবাদ           আরও দেখুন  চরিয়াপিটক  বজ্রছেদিকা প্রজ্ঞাপারমিতা সূত্র  জাতক  পারমিতা  পাদটীকা  তথ্যসূত্র       বহিঃসংযোগ The chronicle of twenty-four Buddhas, by Mingun Sayadaw, edited and translated by Professor U Ko Lay and U Tin Lwin, Yangon, Myanmar. Includes only chapters 1, 22, 23, and 24.  বিষয়শ্রেণী:খুদ্দকনিকায় বিষয়শ্রেণী:ত্রিপিটক বিষয়শ্রেণী:সুত্তপিটক
থাম্ব|২০১৫ সালে ২৯ আগস্ট ভারতের রাষ্ট্রপতি প্রণব মুখার্জীর হাত থেকে পুরস্কার গ্রহণের একটি স্থিরচিত্র। স্পোর্টস কোচিং ফাউন্ডেশন হল ভারতের তেলেঙ্গানা রাজ্যের হায়দ্রাবাদের একটি এনজিও, যা ১৯৯১ সালে প্রাক্তন অন্ধ্র রঞ্জি ক্রিকেটার কামমেলা সাইবাবা প্রতিষ্ঠা করেছিলেন।   ২০১৫ সালে এই গ্রুপটি নিউইয়র্ক-ভিত্তিক রকফেলার ফাউন্ডেশন এবং যুক্তরাজ্য-ভিত্তিক রিসোর্স অ্যালায়েন্সের কাছ থেকে "সুবিধাবঞ্চিতদের মধ্যে খেলাধুলা প্রচারের মাধ্যমে সামাজিক পুনর্গঠনে" অবদানের জন্য ইন্ডিয়া এনজিও পুরস্কার পেয়েছিল।    অফিসিয়াল ওয়েবসাইটের সংযোগ    সরকারী ওয়েবসাইট    তথ্যসূত্র   বিষয়শ্রেণী:১৯৯১-এ অন্ধ্রপ্রদেশে প্রতিষ্ঠিত বিষয়শ্রেণী:ভারতে খেলাধুলার বিদ্যালয় বিষয়শ্রেণী:ক্রিকেট একাডেমি বিষয়শ্রেণী:রাষ্ট্রীয় খেল প্রতসাহন পুরস্কার প্রাপক
মোহাম্মদ বারগৌতি () ফিলিস্তিনি কর্তৃপক্ষের জোট মন্ত্রিসভায় স্থানীয় সরকারমন্ত্রী ছিলেন। আগের মন্ত্রিসভায় তিনি শ্রমমন্ত্রীর পদে ছিলেন। ২৯ জুন ২০০৬-এ ইসরায়েলের অপারেশন সামার রেইনের অংশ হিসাবে মোহাম্মদ বারগৌতিকে ইসরায়েল গ্রেপ্তার করেছিলো। মোহাম্মদ বারগৌতি রামাল্লার উত্তরে একটি গ্রামে যাওয়ার পথে যখন তার গাড়িটি থামিয়ে তাকে আটক করা হয়। তিনি ১৪ আগস্ট ২০০৬-এ মুক্তি পান।West Bank: a government in jail|csmonitor.com   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হামাস সদস্য বিষয়শ্রেণী:ফিলিস্তিনি রাজনীতিবিদ
সাইমন ফিলিপ হিউ ক্যালো সিবিই (; জন্ম: ১৩ জুন ১৯৪৯) একজন ইংরেজ অভিনেতা, পরিচালক ও লেখক। তিনি আমাডেয়ুস (১৯৮৪), আ রুম উইথ আ ভিউ (১৯৮৫), ফোর ওয়েডিংস অ্যান্ড আ ফিউনারেল (১৯৯৪), শেকসপিয়ার ইন লাভ (১৯৯৮) চলচ্চিত্রে অভিনয়ের জন্য প্রসিদ্ধ। তিনি আ রুম উইথ আ ভিউ ও ফোর ওয়েডিংস অ্যান্ড আ ফিউনারেল চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। তার পরিচালিত দ্য ব্যালাড অব দ্য স্যাড ক্যাফে চলচ্চিত্রটি বার্লিন আন্তর্জাতিক চলচ্চিত্র উৎসবে শ্রেষ্ঠ চলচ্চিত্র বিভাগে স্বর্ণ ভল্লুকের মনোনয়ন লাভ করে।  তিনি ১৯৯৯ সালে রানীর জন্মদিনের সম্মাননায় কমান্ডার অব দি অর্ডার অব দ্য ব্রিটিশ এম্পায়ার খেতাবে ভূষিত হন।  প্রারম্ভিক জীবন ক্যালো ১৯৪৯ সালের ১৫ই জুন লন্ডনের স্ট্রেথামে জন্মগ্রহণ করেন। তার মাতা ইভোন ম্যারি (জন্ম: গুইস) একজন অফিস সহকারী এবং পিতা নিল ফ্রান্সিস ক্যালো একজন ব্যবসায়ী ছিলেন। তার পিতা ইংরেজ ও ফরাসি বংশোদ্ভূত এবং মাতা ডেনীয় ও জার্মান বংশোদ্ভূত। তিনি রোমান ক্যাথলিক হিসেবে বেড়ে ওঠেন। ক্যালো লন্ডন ওরাটরি স্কুলে পড়াশোনা করেন এবং এরপর উত্তর আয়ারল্যান্ডের কুইন্স বিশ্ববিদ্যালয় বেলফাস্টে পড়তে যান। কুইন্সে তিনি উত্তর আয়ারল্যান্ডের নাগরিক-অধিকার আন্দোলনের সাথে সক্রিয় ছিলেন। তিনি তার স্নাতক শ্রেণির কোর্স ত্যাগ করে ড্রামা সেন্টার লন্ডনে ভর্তি হন।  বইয়ের তালিকা                          তথ্যসূত্র  বহিঃসংযোগ       Selected performances in Bristol University Theatre Archive  Simon Callow's – MusicalTalk discussing his role as Captain Hook in Peter Pan at the Richmond Theatre, Christmas 2008.  Simon Callow – Downstage Center interview at American Theatre Wing.org, September 2006  Simon Callow on BBC1's This Week  theartsdesk Q&A: Simon Callow (2 October 2010)  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২০শ শতাব্দীর ইংরেজ জীবনীকার বিষয়শ্রেণী:২০শ শতাব্দীর এলজিবিটিকিউ ব্যক্তি বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ জীবনীকার বিষয়শ্রেণী:২১শ শতাব্দীর এলজিবিটিকিউ ব্যক্তি বিষয়শ্রেণী:জার্মান বংশোদ্ভূত ইংরেজ ব্যক্তি বিষয়শ্রেণী:ডেনীয় বংশোদ্ভূত ইংরেজ ব্যক্তি বিষয়শ্রেণী:ফরাসি বংশোদ্ভূত ইংরেজ ব্যক্তি বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ জীবনীকার বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:ইংরেজ মঞ্চ পরিচালক বিষয়শ্রেণী:ইংরেজ রোমান ক্যাথলিক বিষয়শ্রেণী:ইংরেজ সমকামী অভিনেতা বিষয়শ্রেণী:ইংরেজ সমকামী সঙ্গীতজ্ঞ বিষয়শ্রেণী:ইংরেজ সমকামী লেখক বিষয়শ্রেণী:ইংল্যান্ডের এলজিবিটিকিউ অভিনয়শিল্পী বিষয়শ্রেণী:ইংল্যান্ডের এলজিবিটিকিউ লেখক বিষয়শ্রেণী:এলজিবিটি মঞ্চ পরিচালক বিষয়শ্রেণী:কুইন্স বিশ্ববিদ্যালয় বেলফাস্টের প্রাক্তন শিক্ষার্থী বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:লন্ডনের অভিনেতা বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:২০শ শতাব্দীর জীবনীকার বিষয়শ্রেণী:২১শ শতাব্দীর জীবনীকার বিষয়শ্রেণী:অডিওবই পাঠক
রেনিয়াম একট রাসায়নিক মৌল। এর রাসায়নিক চিহ্ণ Re এবং পারমাণবিক সংখ্যা ৭৫। এটি দেখতে রুপোলি-ধূসর রঙের। ভূত্বকে এই মৌলের পরিমাণ খুবই কম। গড় পরিমাণ হলো একশ কোটি ভাগে এক ভাগ। একেবারে বিরল বলা যায়। এই ধাতুটির গলনাঙ্ক খুবই বেশি। ৩১৮৬ ডিগ্রি সেলসিয়াস।  গলনাঙ্কের দিক থেকে এটি তৃতীয় বৃহত্তম গলনাঙ্কের ধাতু। এর চেয়ে বেশি মাত্র দুটি মৌলের গলনাঙ্ক রয়েছে। সেই মৌল দুটি হলো টাংস্টেন ও কার্বন। থাম্ব|রেনিয়াম  বিষয়শ্রেণী:মৌলিক পদার্থ বিষয়শ্রেণী:অবস্থান্তর ধাতু বিষয়শ্রেণী:উচ্চতাপসহ ধাতু
৯ নং রাজ্য সড়ক হল ভারতের রাজ্য পশ্চিমবঙ্গের একটি রাজ্য সড়ক।এই রাজ্য সড়কটির দ্বারা দুর্গাপুর শহর  রাজ্যের ওড়িশা সীমান্তের শহর নয়াগ্রাম-এর সঙ্গে যুক্ত হয়েছে।  রুট রাজ্য সড়ক ৯ দুর্গাপুর থেকে শুরু হয়েছে।এপর এটি গেছে বড়জোড়া, বেলিয়াতোড়, বিকনা, বাঁকুড়া, তালডাংরা, সিমলাপাল, রাইপুর, ফুলকুশমা, শিলদা, গিধনি, চিল্কিগড়, গোপীবল্লভপুর, ছাতিনাশোল হয়ে নয়াগ্রাম পর্যন্ত।Google maps  ৯ নং রাজ্য সড়কের মোট দৈর্ঘ্য হল -২৫১ কিমি।.  জেলা গুলিতের রাজ্য সড়ক ৯ -এর দৈর্ঘ্য: পশ্চিম বর্ধমান জেলা: ০- ৭ কিমি।বাঁকুড়া জেলা: ৭- ৮৯ কিমিপশ্চিম মেদিনীপুর ও ঝাড়গ্রাম জেলা: ৮৯- ২৫১ কিমি   সড়কের বিভাগসমূহ সড়কের বিভাগসমূহ নীচে ছক আকারে প্রকাশ করা হল:.    সড়ক খন্ড জেলা ব্লকদৈর্ঘ্য (কিমি)মুচিপাড়া এনএইচ ১৯-দুর্গাপুর ব্যারাজপশ্চিম বর্ধমান জেলা ৭দূর্গাপুর ব্যারাজ -বাঁকুড়াবাঁকুড়া জেলাবড়জোড়া, বাঁকুড়া ২৪২বাঁকুড়া-তালডাংরা-সিমলাপালবাঁকুড়া জেলাবাঁকুড়া ১, ওন্দা, তালডাংরা, সিমলাপাল৪০সিমলাপাল-কৃষ্ণপুর-রাইপুর-ফুলকুষ্মা-বেনগরিয়াবাঁকুড়া জেলা, ঝাড়গ্রাম জেলাসারেঙ্গা, রাইপুর৩৭বেনগরিয়া-সিলদাঝাড়গ্রাম জেলাবিনপুর ২৮সিলদা-নারায়ণপুর (পথটি এসএইচ ৫ এর সাথে ভাগ করে ব্যবহৃত হয়)ঝাড়গ্রাম জেলাবিনপুর ২ নারায়ণপুর-ধরসা-ফেকোহাটঝাড়গ্রাম জেলা জামবনি ৩৪ফেকোহাট-নয়াগ্রামঝাড়গ্রাম জেলা গোপীবল্লভপুর ১, গোপীবল্লভপুর ২, নয়াগ্রাম ৫৪  তথ্যসূত্র  বিষয়শ্রেণী:পশ্চিম বর্ধমান জেলার রাজ্য সড়ক বিষয়শ্রেণী:বাঁকুড়া জেলার রাজ্য সড়ক বিষয়শ্রেণী:ঝাড়গ্রাম জেলার রাজ্য সড়ক বিষয়শ্রেণী:পশ্চিমবঙ্গের রাজ্য সড়ক
জুবদাত-উন-নিসা বেগম (  ; ২ সেপ্টেম্বর ১৬৫১- ১৭ ফেব্রুয়ারি ১৭০৭) ছিলেন একজন মুঘল রাজকন্যা। তিনি সম্রাট আওরঙ্গজেব এবং তার স্ত্রী দিলরাস বানু বেগমের তৃতীয় কন্যা।   জীবনীক্রম  জুবদাত-উন-নিসা বেগম ২ সেপ্টেম্বর ১৬৫১ সালে মুলতানে জন্মগ্রহণ করেন। তার পিতা ছিলেন আওরঙ্গজেব, যিনি তখন একজন রাজপুত্র ছিলেন  এবং তার মা ছিলেন দিলরাস বানু বেগম। একজন সুপঠিত নারী জুবদাত-উন-নিসার ইসলামী মতবাদ সম্পর্কে গভীর জ্ঞান ছিল।   জুবদাত-উন-নিসা তার প্রথম চাচাতো ভাই, প্রিন্স সিপিহর শিকোহকে ৩০ জানুয়ারী ১৬৭৩ সালে বিয়ে করেছিলেন। সিপিহর শিকোহ ছিলেন জুবদাতের মামা ক্রাউন প্রিন্স দারা শিকোহ এবং তার খালা নাদিরা বানু বেগমের তৃতীয় পুত্র।  তাকে বিবাহের জন্য ৪০০,০০০ টাকা দেওয়া হয়েছিল। হামিদা বানু বেগম বিয়ের ভোজের আয়োজন করেছিলেন। ১৬৭৬ সালে, জুবদাত একটি পুত্র সন্তানের জন্ম দেন যার নাম রাখা হয়েছিল শাহজাদা আলী তাবার, কিন্তু ছেলেটি জন্মের ছয় মাসের মধ্যে মারা গিয়েছিল।   তিনি ১৭ ফেব্রুয়ারি ১৭০৭ সালে মারা যান, তার বাবার মৃত্যুর প্রায় এক মাস আগে।   তথ্যসূত্র   বিষয়শ্রেণী:১৮শ শতাব্দীর ভারতীয় ব্যক্তি বিষয়শ্রেণী:১৮শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় নারী বিষয়শ্রেণী:ভারতীয় রাজকীয় নারী বিষয়শ্রেণী:মুলতানের ব্যক্তি বিষয়শ্রেণী:তিমুরি রাজবংশ বিষয়শ্রেণী:১৭০৭-এ মৃত্যু বিষয়শ্রেণী:১৬৫১-এ জন্ম বিষয়শ্রেণী:মুঘল রাজকুমারী বিষয়শ্রেণী:১৭শ শতাব্দীর ভারতীয় ব্যক্তি
অলিয়েক্সান্দ্র পেত্রভিচ দোভজেন্‌কো Oleksander Dovzhenko at the Encyclopedia of Ukraine (, Oleksandr Petrovych Dovzhenko; , Aleksandr Petrovich Dovzhenko; November 25, 1956), was a Ukrainian(ইউক্রেনীয় ভাষায়: Олександр Петрович Довженко আল্‌য়েক্সান্দ্র্‌ পেত্রভ়িচ্‌ দোভ়্‌ঝ়েন্‌কো) (১০ই সেপ্টেম্বর, ১৮৯৪ - ২৫শে নভেম্বর, ১৯৫৬)Е. Я. Марголит, ДОВЖЕНКО//Great Russian Encyclopedia  বর্তমান ইউক্রেনে জন্মগ্রহণকারী সোভিয়েত চলচ্চিত্র পরিচালক, প্রযোজক ও লেখক। সের্গেই আইজেনস্টাইন ও ভসেভোলোদ পুদোভকিনের (Vsevolod Pudovkin) সাথে তাকেও তৎকালীন সোভিয়েত চলচ্চিত্রের অন্যতম সেরা পরিচালক হিসেবে গণ্য করা হয়। তার ছবিতে ইউক্রেনের সাধারণ মানুষের জীবনের সুন্দর চিত্রায়ন লক্ষ করা যায়।   বহিঃসংযোগ   John Riley "A (Ukrainian) Life in Soviet Film: Liber's Alexander Dovzhenko", Film-Philosophy, vol. 7 no. 31, October 2003 — a review of George O. Liber (2002), Alexander Dovzhenko: A Life in Soviet Film  Aleksandr Dovzhenko - আইএমডিবি  অলিয়েক্সান্দর পেত্রোভিচ দভজেন্‌কো  - রটেন টম্যাটোস  তথ্যসূত্র   বিষয়শ্রেণী:সোভিয়েত চলচ্চিত্র পরিচালক বিষয়শ্রেণী:ইউক্রেনীয় চলচ্চিত্র পরিচালক বিষয়শ্রেণী:ইউক্রেনীয় চলচ্চিত্র প্রযোজক বিষয়শ্রেণী:ইউক্রেনীয় চিত্রনাট্যকার বিষয়শ্রেণী:১৮৯৪-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:সোভিয়েত চিত্রনাট্যকার বিষয়শ্রেণী:পুরুষ চিত্রনাট্যকার বিষয়শ্রেণী:স্তালিন পুরস্কার বিজয়ী বিষয়শ্রেণী:লেনিন পুরস্কার বিজয়ী বিষয়শ্রেণী:নির্বাক চলচ্চিত্র পরিচালক
ডান|থাম্ব|300x300পিক্সেল| কৃষকরা গাঁজা সংগ্রহ করছে,  ইন্দোনেশিয়ায় গাঁজা বেআইনি। গাঁজা গাছ, গাঁজা প্রজাতির সমস্ত গাছপালা এবং বীজ, ফল, খড় এবং প্রক্রিয়াজাত গাঁজা গাছ বা গাঁজা রজন এবং হ্যাশ সহ গাঁজা গাছের কিছু অংশ সহ উদ্ভিদের সমস্ত অংশ মাদক হিসাবে শ্রেণীবদ্ধ করা হয়েছে। মাদক অপরাধীদের ন্যূনতম চার বছরের কারাদণ্ডের সাপেক্ষে (অতিরিক্ত জরিমানা প্রযোজ্য হতে পারে) যদি এর দখলে ধরা পড়ে। চিকিৎসা ও বিনোদনমূলক গাঁজার ব্যুৎপন্ন (যেমন শণ, সিবিডি, টেট্রাহাইড্রোকানাবিনল, হাশিশ এবং ভোজ্য)ও অবৈধ।   জাভা এবং আচেহতে ১০ শতকের প্রথম দিকে গাঁজার ব্যবহার সম্পর্কে জানা গেছে। ১৯২৭ সালে, ডাচ ঔপনিবেশিক সরকার মাদকটি নিষিদ্ধ করেছিল। ইন্দোনেশিয়ার স্বাধীনতার পর, মাদকটি অবৈধ ছিল, এটি ১৯৭০-এর দশক থেকে একটি বড় মাদক বিরোধী অভিযানের বিষয় ছিল।  গাঁজা বর্তমানে ইন্দোনেশিয়ায় সর্বাধিক ব্যবহৃত অবৈধ পদার্থ, ২০১৪ সালে প্রায় দুই মিলিয়ন ব্যবহারকারী ছিল। বর্তমান মাদকদ্রব্য আইনের অধীনে হেরোইন এবং ক্রিস্টাল মেথ (ইন্দোনেশিয়ায় শাবু নামে পরিচিত) এর মতো পদার্থের সাথে সরকার দ্বারা নিয়ন্ত্রিত সবচেয়ে নিয়ন্ত্রিত পদার্থ হিসেবে গাঁজাকে অন্তর্ভুক্ত করা হয়েছে।    তথ্যসূত্র     বিষয়শ্রেণী:দেশ অনুযায়ী গাঁজা
ভেরোনিকা কারমেন রিপলি (জন্ম: ২২ নভেম্বর, ১৯৯০) যিনি তার অনলাইন উপনাম নিকাটিন নামে বেশি পরিচিত, একজন মার্কিন স্ট্রিমার এবং ইন্টারনেট তারকা। তিনি ট্রান্সজেন্ডার গেমারদের জন্য ডিসকর্ড সম্প্রদায় ট্রান্সমিশন গেমিং প্রতিষ্ঠা করেন। এছাড়াও তিনি বর্তমানে ট্যাবলটপ গেম প্রকাশক ফেবলস্ক্র্যাপসের মালিক।  ২০১৯ সালে রিপলি দাপ্তরিক টুইচ প্রতিনিধি প্রোগ্রামে অন্তর্ভুক্ত হন।   প্রারম্ভিক জীবন  ভেরোনিকা রিপলি ১৯৯০ সালের ২২ নভেম্বর একজন লাতিন মা ও মার্কিন বাবার ঘরে জন্মগ্রহণ করেন। মন্টারে উপসাগর এলাকায় জন্মগ্রহণকারী রিপলি মঞ্চ ক্লাসে অংশগ্রহণ এবং সাম্প্রদায়িক মঞ্চ প্রযোজনায় অংশগ্রহণ করে বড় হন। ছোটবেলায় রিপলি প্রায়শই তার বাবার সাথে স্টারক্রাফ্ট খেলতেন। তিনি অভিনয়ে কর্মজীবন গড়ার জন্য কয়েক বছর ধরে অভিনয়ে কাজ করেন। তারপর ২০১৩ সালের গোড়ার দিকে হলিউড ছেড়ে দেশে ফিরে আসেন। এই সময়েই তার লিঙ্গ রূপান্তর প্রক্রিয়া শুরু হয়। ক্যালিফোর্নিয়া স্টেট বিশ্ববিদ্যালয় থেকে সঙ্গীতে স্নাতক ডিগ্রি অর্জনের পর তিনি সরাসরি সম্প্রচার প্ল্যাটফর্ম টুইচে পেশাদারভাবে গেম খেলতে শুরু করেন।   ব্যক্তিগত জীবন  রিপলি একজন ট্রান্সজেন্ডার। তিনি ভিডিও গেমগুলোকে পরিত্রাণের উপায় এবং পরিচয় প্রকাশের একটি পদ্ধতি হিসেবে উল্লেখ করেন।   কর্মজীবন  ২০১৬ সালে ওভারওয়াচের মুক্তির মাধ্যমে রিপলি স্ট্রিমিং শুরু করেন। তিনি দ্রুত কেরবাল স্পেস প্রোগ্রাম এবং সিটিজ: স্কাইলাইনসের মতো সিমুলেশন গেমগুলোর দিকে মনোযোগ সরিয়ে নেন এবং অবশেষে গ্র্যান্ড থেফ্ট অটো রোলপ্লে স্ট্রিমিং শুরু করেন। তিনি "জাস্ট চ্যাটিং" স্ট্রিমও করেন, যেখানে তিনি রাজনীতি নিয়ে আলোচনা করেন।  ২০১৬ সালে তিনি ট্রান্সমিশন গেমিং প্রতিষ্ঠা করেন, যা ট্রান্সজেন্ডার গেমারদের একসাথে দেখা করার এবং গেম খেলার জন্য তাৎক্ষণিক বার্তা প্রদান ডিসকর্ডের একটি সম্প্রদায়। এরপর থেকে এটি ৬৮ সদস্যের টুইচ স্ট্রিমারের একটি গ্রুপে পরিণত হয়।  স্ট্রিমিং ছাড়াও রিপলি ট্যাবলটপ গেম প্রকাশক ফেবলস্ক্র্যাপসের মালিক।   সক্রিয়তা  রিপলি টুইচের বিষয়বস্তু ট্যাগ পদ্ধতির একজন স্পষ্টভাষী সমালোচক এবং তিনি একটি ট্রান্সজেন্ডার ট্যাগ তৈরির আহ্বান জানান। টেকরাডার রিপলিকে উদ্ধৃত করে বলে: "আমি এই যুক্তিটি প্রায়শই শুনি যে, ট্রান্স ট্যাগ হওয়ার যোগ্য নয় কারণ ট্যাগগুলো পরিচয়ের জন্য নয় বরং বিষয়বস্তুর জন্য সংরক্ষিত। তবে আমি আপনাকে বলব যে যদি আমার একটি পডকাস্ট থাকত এবং তা ট্রান্স বিষয়গুলোর উপর দৃষ্টি নিবদ্ধ করত, তাহলে কি এটি ট্রান্স বিষয়বস্তু হতো না?" এই সমস্যাটি এড়াতে, তিনি অন্যান্য ট্রান্সজেন্ডার স্ট্রিমারদের একটি নিরাপদ স্থান তৈরির প্রয়াসে একটি কীক্যাপ তৈরির ট্যাগ ব্যবহার করতে উৎসাহিত করেন। ২০২১ সালের মে মাসে টুইচ "ট্রান্স" ট্যাগ চালু করে।  রিপলি স্বাধীনভাবে এবং ট্রান্সমিশন গেমিংয়ের মাধ্যমে বেশ কয়েকটি দাতব্য কর্মকাণ্ড পরিচালনা করেন। তিনি এলজিবিটিকিউ দাতব্য প্রতিষ্ঠানের জন্য হাজার হাজার ডলার তহবিল সংগ্রহ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:লাতিন আমেরিকান বংশোদ্ভূত মার্কিন ব্যক্তি
ঘোষবাগ বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।   আয়তন  ঘোষবাগ ইউনিয়নের আয়তন ২৫.৮৪ বর্গ কিলোমিটার।    জনসংখ্যা  ২০১১ সালের আদমশুমারি অনুয়ায়ী ধানসিঁড়ি ইউনিয়নের জনসংখ্যা ২১,৯৫৭ জন।    অবস্থান ও সীমানা  কবিরহাট উপজেলার দক্ষিণাংশে ঘোষবাগ ইউনিয়নের অবস্থান। এ ইউনিয়নের পূর্বে চাপরাশিরহাট ইউনিয়ন ও ধানশালিক ইউনিয়ন, উত্তরে কবিরহাট পৌরসভা ও সুন্দলপুর ইউনিয়ন, পশ্চিমে ধানসিঁড়ি ইউনিয়ন এবং দক্ষিণে কোম্পানীগঞ্জ উপজেলার চর এলাহী ইউনিয়ন অবস্থিত।    প্রশাসনিক কাঠামো  ঘোষবাগ ইউনিয়ন কবিরহাট উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:  আলগী  পূর্ব লামছি  পূর্ব সুজাপুর  ঘোষবাগ   গোবিন্দপুর   মির্জাপুর  নওয়াবপুর  রামবল্লভপুর  রামসুন্দর বসু  সাল্লাপুর  সোনাদিয়া  আলীপুর   উত্তমপুর  উত্তমপুর লামছি    শিক্ষা ব্যবস্থা  ২০১১ সালের আদমশুমারি অনুযায়ী ধানসিঁড়ি ইউনিয়নের স্বাক্ষরতার হার ৩৮.৫%। এ ইউনিয়নে ৪টি সরকারি প্রাথমিক বিদ্যালয় রয়েছে।  শিক্ষা প্রতিষ্ঠান    <p align="center">প্রাথমিক বিদ্যালয়  সোনাদিয়া সাইক্লোন সেন্টার কাম রেজিস্টার্ড বেসরকারি প্রাথমিক বিদ্যালয়   চর আলগী রেজিস্টার্ড বেসরকারি প্রাথমিক বিদ্যালয়  পশ্চিম সোনাদিয়া রেজিস্টার্ড বেসরকারি প্রাথমিক বিদ্যালয়  পূর্ব সোনাদিয়া রেজিস্টার্ড বেসরকারি প্রাথমিক বিদ্যালয়  উত্তমপুর লামছি রেজিস্টার্ড বেসরকারি প্রাথমিক বিদ্যালয়  ঘোষবাগ কমিউনিটি রেজিস্টার্ড বেসরকারি প্রাথমিক বিদ্যালয়  আলীপুর সরকারি প্রাথমিক বিদ্যালয়  নবাবপুর সরকারি প্রাথমিক বিদ্যালয়  পূর্ব লামছি মজিদের হাট সরকারি প্রাথমিক বিদ্যালয়  পন্ডিতের হাট রেজিস্টার্ড বেসরকারি প্রাথমিক বিদ্যালয়  পূর্ব লামছি লেদু কোম্পানীরহাট সরকারি প্রাথমিক বিদ্যালয়    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি  কে এম আলাউদ্দিন   আরও দেখুন   কবিরহাট উপজেলা  কবিরহাট থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:কবিরহাট উপজেলার ইউনিয়ন
Suppressed edits  left|80pxHi, {{SUBST:BASEPAGENAME}}, you'll likely not be pleased about this, but I have suppressed a number of your edits which reveal too much personally identifiable information about yourself. I've done this per policy and for your own protection and safety on-line as you are a self-declared minor. I'm really sorry about that and I know it's annoying, but it's for the best. Please don't re-add it. For some useful information on privacy and safety, take a look at Wikipedia:Guidance for younger editors. Thanks, and sorry for messing about with your edits. ~~~~~~A modified version of User:Alison/c.  বিষয়শ্রেণী:ব্যবহারকারী সতর্কীকরণ টেমপ্লেট
আমীর উদ্দিন দারোগা মসজিদ বাংলাদেশের ঢাকা জেলার একটি প্রাচনিতম মসজিদ। স্থানীয় মানুষজন দারোগা আমীর উদ্দিন মসজিদের বদলে এটিকে ঘাট মসজিদ হিসেবেই চেনে। এটি ঢাকার বাবু বাজার এলাকায় অবস্থিত।   ইতিহাস ও বিবরণ  ১৮৪০ সালে ঢাকার প্রভাবশালী নাগরিক আমির উদ্দিন এ মসজিদটি নির্মাণ করেন। তিনি কোম্পানি আমলের দারোগা ছিলেন। ইতিহাসবিদরা মনে করেন তার চাকরির উপার্জন থেকে এ মসজিদটি নির্মিত হয়। উনিশ শতকে ঢাকার প্রভাবশালী নাগরিক আমীর উদ্দিন। তিনি কোম্পানি আমলের দারোগা। ওই সময়ে তার প্রচুর আয় ছিলো। চাকরির আয় থেকে আমীর উদ্দিন ত্রিপুরা জেলার বরদাখাত পরগনায় জমিদারি ক্রয় করে জমিদার হন। ওই জমিদারির ২২টি মৌজা ছিলো। এতে করে তার বেড়ে যায় আভিজাত্য। তবে এরপরেও জমিদারের বিপরীতে স্থানীয়রা তাকে দারোগা আমীর উদ্দিন নামেই ডাকতেন বা চিনতেন। আমির উদ্নি ঢাকার বুড়িগঙ্গা নদীর পাশে আলিশান বাড়ি ও মসজিদ তৈরি করেন। এতে মোগল আমলের কিছু নির্মাণশৈলী অনুকরণ করা হয়। নদী ও মসজিদের আশপাশের মুসলিম সম্প্রদায়ের মানুষজন এতে নামাজ আদায় করতো। আমীর উদ্দিনের দু’পুত্রের একজন দিলওয়ার আলী ও মুনশি ইউসুফ আলী। বংশ পরিক্রমায় ইউসুফ আলীর ছেলে ছিলো মুনশি গোলাম মাওলা। মাওলা ভাটিয়ালি গান ও মোরগ লড়াইয়ের প্রতিটান ছিলো।   তথ্যসূত্র   বিষয়শ্রেণী:১৮৪০-এ প্রতিষ্ঠিত বিষয়শ্রেণী:মোগল নিদর্শনসমূহ